ZAPISNIK
Sa 24. sjednice Općinskog vijeća Općine Žakanje 
održane dana 15. prosinca 2016. godine 
U 18 sati u vijećnici Općine Žakanje 

NAZOČNI: Vesna Hajsan-Dolinar, Zlatko Jaklević, Zlatko Bućan, Stjepan Plesac, Dragutin  	  Blažina, Antun Brunski, Danijel  Jurkaš,  Branko Zvonković, Mario Kohanić, 	 
         Mario Podrebarac, Zvonko Kožar

NENAZOČNI: Denis Mihelić, opravdano

OSTALI NAZOČNI: Nikola Sopčić, načelnik Općine Žakanje, Anita Srbelj-Dehlić, Ivan	Sopčić, pročelnik Jedinstvenog upravnog odjela, zapisničar

Sjednica je započela u 18 sati

	Predsjednica Općinskog vijeća, dr. sc. Vesna Hajsan Dolinar, otvorila je 24. sjednicu, pozdravila sve nazočne sudionike te za istu predložila slijedeći

D N E V N I  R E D

· Aktualni sat
1. Usvajanje zapisnika s 23. sjednice Općinskog vijeća Općine Žakanje
2. Prijedlog  IV. Izmjena i dopuna Proračuna Općine Žakanje za 2016. godinu
3. Prijedlog  III Izmjena i dopuna Programa održavanja komunalne infrastrukture u 2016. godini
4. Prijedlog  III Izmjena i dopuna Programa gradnje objekata i uređaja komunalne infrastrukture u 2016. godini
5. Prijedlog   II Izmjena i dopuna Socijalnog programa za 2016. godinu
6. Prijedlog I Izmjena i dopuna Programa razvoja obrtništva, malog i srednjeg poduzetništva i seoskog turizma za 2016. godinu
7. Prijedlog Proračuna Općine Žakanje za 2017. godinu i projekcija proračuna za razdoblje 2018.- 2019. godine
8. Prijedlog Plana razvojnih programa za 2017. godinu s projekcijama za 2018. i 2019. godinu
9. Prijedlog Odluke o izvršavanju Proračuna Općine Žakanje za 2017. godinu
10. Prijedlog Programa održavanja komunalne infrastrukture u  2017. godini
11. Prijedlog Programa gradnje objekata i uređaja komunalne infrastrukture u 2017. godini
12. Prijedlog Plana održavanja prometnih i drugih javnih površina u zimskim uvjetima za sezonu 2016/2017
13. Prijedlog Programa javnih potreba u kulturi za 2017. godinu
14. Prijedlog Programa javnih potreba u sportu za 2017. godinu
15. Prijedlog Socijalnog programa za 2017. godinu
16. Prijedlog Programa poticanja razvoja obrtništva, malog i srednjeg poduzetništva i  seoskog turizma za 2017. godinu
17. Prijedlog Programa potpora poljoprivredi na području Općine Žakanje u 2017. godini
18. Odluka o imenovanju Radne skupine za izradu Strateškog razvojnog programa Općine Žakanje
19. Odluka o suglasnosti za provedbu ulaganja u građenje nerazvrstanih cesta na području općine Žakanje.
20. Odluka o suglasnosti za provedbu ulaganja na području općine Žakanje: izgradnja etno kuće
za potrebe Turističko informativnog centra
21. Odluka o ukidanju statusa javnog dobra dio K.Č. br. 2816, K.O. Žakanje, naselje Breznik i prodaja iste
	Predsjednica općinskog vijeća predlaže izmjene dnevnog reda, odnosno da se nadoda točka 21., a koja glasi Donošenje odluke o ukidanju statusa javnog dobra K.Č. Br 2816, K.O. Žakanje, naselje Breznik i prodaja iste
	Dnevni je red s izmjenama jednoglasno usvojen 

AKTUALNI SAT

	Vijećnik Dragutin Blažina postavio je pitanje u vezi asfaltiranja cesta. Naime, navodi problem s nenasipanim bankinama uz novoasfaltiranu cestu te nedovoljno uređenim prilazima na parcele, a isto se tako osvrnuo na površno asfaltirano križanje u naselju Ertić. 
	Načelnik je odgovorio kako će se bankine napraviti uskoro, a da trenutno građevinska tvrtka koja je asfaltirala cestu zbog pogodnih vremenskih prilika odrađuje poslove asfaltiranja drugdje, a da će se bankine nasipati nakon toga. Spomenuo je da ukoliko bude potrebe napraviti nekome prilaz na parcelu da će se to odraditi isto tako prilikom sljedećeg asfaltiranja cesta na području Općine. 
	Vijećnik Danijel Jurkaš postavio je pitanje u vezi odvoza otpada iz kontejnera, takozvanih zelenih otoka. Naime, dodaje da već treći put postavlja isto pitanje te traži pismeno očitovanje. Predsjednica prihvaća ovaj zahtjev.
	Vijećnik Zvonko Kožar postavio je pitanje u vezi s asfaltiranjem cesta u idućoj godini, spomenuo je da je jedan dio odrađen ove 2016. godine, a zanima se za mogućnosti asfaltiranja u 2017. 
	Napomenuo je još da bi komunalni redar trebao obići sve puteve koji se održavaju i upozoriti vlasnike parcela na raslinje i granje koje smeta za prometovanje. Tome pridodaje i svoje treće opažanje a to su psi lutalice koje neoprezni  vlasnici puštaju da lutaju u vrijeme parenja pa tako stvaraju lošu sliku o Hrvatskoj. 
	Načelnik je rekao kako će se asfaltiranje u 2017. godini nastaviti prema planu o renoviranju staroasfaltiranih cesta. Komunalnom se redaru treba napomenuti što i kako bi trebalo prijaviti te će isto biti odrađeno, po pitanju pasa lutalica načelnik predlaže dolazak veterinarske službe koja bi uklonila pse koji smetaju za ugled, ali napominje da je to jedini legalan i ispravan način.
	Vijećnik Zlatko jaklević postavio je pitanje u vezi s nasipavanjem bankina što je u stvari već ranije spomenuo vijećnik Dragutin Blažina. Načelnik odgovara kako je tvrtka za asfaltiranje dužna nasipati te bankine. 
Vijećnik Antun Brunski postavio je pitanje u vezi s asfaltiranjem ceste prema zaselku Žuški, zanima se za moguće asfaltiranje u nadolazećoj 2017. godini. Načelnik je odgovorio da se projektna dokumentacija priprema, a također je rok za predaju prijava uskoro pa će se tako predati i ta prijava za asfaltiranje te se nada pozitivnom ishodu u proljeće 2017. 
	Vijećnik Mario Podrebarac postavio je pitanje u vezi s cestom u Žakanju odmah ispod župne crkve. Naime, jedan je dio ceste poprilično oštećen i udubljen te bi se to trebalo popraviti,, a isto tako zanima se za eventualno asfaltiranje nerazvrstane ceste od župnog dvora poprečno prema cesti koja vodi prema Žakanjskim Selima. 
Načelnik je odgovorio da će za udubljenje na cesti kontaktirati Župaijsku upravu za ceste, a za asfaltiranje nerazvrstane ceste eventualno će se kandidirati natječaj kao i za ostale slične projekte u 2017. 
[bookmark: _GoBack]	Vijećnik Zlatko Bućan napominje da bi komunalni redar trebao obići ceste u Pravutini koje je radila Hrvatska vojska, i kako kaže „sve će mu biti jasno“, pritom misli na poljoprivrednike koji svojim traktorima izbacuju zemlju i blato prilikom obrađivanja svojih parcela neposredno uz navedene ceste. 
	Pročelnik u ovakvom i u sličnim slučajevima napominje kako je najbolje obavijestiti Općinu o neprimjerenom ponašanju ili nanošenju štete prometnici i bilo čemu drugom. 
	Pitanja i rasprave vijećnika više nije bilo.


AD(1.) 
	Vijećnik Dragutin Blažina primjećuje pogrešku u zapisniku s 23. sjednice te moli da se ista ispravi. 
	Zapisnik s 23. sjednice Općinskog vijeća usvojen je s 9 glasova za i 2 suzdržanih.

AD(2-6)
	Predsjednica predlaže da se točke objedine jer govore o sličnoj tematici i međusobno se 
nadovezuju a da će se o svakoj pojedinačno raspraviti i glasati. 
	Načelnik se ukratko osvrnuo na 4. izmjene i dopune proračuna Općine Žakanje za 2016. godinu. Spomenuo je da je to zadnja izmjena i dopuna u kalendarskoj godini, te da su se neke stavke proračuna povećale odnosno shodno tome smanjile.
	Pročelnik se ukratko osvrnuo na pojedine stavke proračuna, a isto tako i programa
	Vijećnik Danijel Jurkaš postavio je na razmatranje prijedlog da se s pozicije financiranja političkih stranaka uzme pola iznosa i donira nogometnom klubu Croatia 78 iz Žakanja za nabavku nove opreme za mlade nogometaše. Načelnik s toga predlaže da se sredstva po poziciji za financiranje političkih stranaka prepolove. 
	Pitanja i rasprave više nije bilo.
	Predsjednica daje na usvajanje:
Prijedlog  IV. Izmjena i dopuna Proračuna Općine Žakanje za 2016. godinu
	Prijedlog je usvojen jednoglasno.
Prijedlog  III Izmjena i dopuna Programa održavanja komunalne infrastrukture u 2016. godini
	Prijedlog je usvojen jednoglasno
Prijedlog  III Izmjena i dopuna Programa gradnje objekata i uređaja komunalne infrastrukture u 2016. godini
Prijedlog je usvojen jednoglasno 
Prijedlog   II Izmjena i dopuna Socijalnog programa za 2016. godinu
Prijedlog je usvojen jednoglasno
Prijedlog I Izmjena i dopuna Programa razvoja obrtništva, malog i srednjeg poduzetništva i seoskog turizma za 2016. godinu
Prijedlog je usvojen jednoglasno

AD(7-17) 
	Predsjednica predlaže objedinjavanje točaka 7 do 17 zbog njihove međusobne povezanosti. O svakoj će se pojedinačno glasati i raspraviti ukoliko bude potrebno. 
	Načelnik se osvrnuo na proračun za godinu 2017, te spominje da se proračun povećao u odnosu na proračun za 2016. godinu. Nada se da će u idućoj godini proći natječaji za rekonstrukciju rasvjete, spomenuo je izgradnju etno kuće. 
	Pročelnik se osvrnuo na pojedine točke proračuna te pojasnio koje su se stavke povećale i zbog čega. Ukratko je prošao po stavkama koje su bitne te dao na raspravljanje ako netko ima pitanja. 
	Vijećnik Antun Brunski zanima se za projekt rekonstrukcije javne rasvjete. Spomenuo je da se u proračunu za 2017., kao i u projekcijama za naredne dvije godine spominje isti gotovo identičan iznos za rekonstrukciju rasvjete. Načelnik je odgovorio da su projekcije više neslužbene forme i da su izrađene na temelju planiranja, ako se rekonstrukcija odradi u idućoj godini projekcije za sljedeće dvije mijenjati će se shodno tome. 
	Nekoliko se vijećnika nakon toga uključilo u raspravu o programima. 
	Vijećnik Danijel Jurkaš zanima se za stavke proračuna kiparska djela te reciklažno dvorište. Načelnik je objasnio da bi se na općinski trg postavila skuptura odnosno spomenik, pa se tako moraju planirati sredstva po toj poziciji koja će biti utrošena za materijal. U vezi drugog dijela pitanja vijećnika, načelnik je objasnio da su sredstva za reciklažno dvorište baš tome i namjenjena, a da je centar za gospodarenje otpadom nešto posve drugo na razini nekoliko županija što se već podosta dugo planira. 
	Rasprave je bilo kratko nakon odgovora. 
	Predsjednica daje na usvajanje
Prijedlog Proračuna Općine Žakanje za 2017. godinu i projekcija proračuna za razdoblje 2018.- 2019. godine
	Prijedlog se usvaja s 7 glasova za 0 protiv i 4 suzdržana
Prijedlog Plana razvojnih programa za 2017. godinu s projekcijama za 2018. i 2019. godinu
Prijedlog je usvojen jednoglasno
Prijedlog Odluke o izvršavanju Proračuna Općine Žakanje za 2017. godinu
	Prijedlog je usvojen jednoglasno
Prijedlog Programa održavanja komunalne infrastrukture u  2017. godini
	Prijedlog je usvojen jednoglasno
Prijedlog Programa gradnje objekata i uređaja komunalne infrastrukture u 2017. godini
Prijedlog je usvojen jednoglasno
Prijedlog Plana održavanja prometnih i drugih javnih površina u zimskim uvjetima za sezonu 2016/2017
Prijedlog je usvojen s 10 glasova za 0 protiv i 1 suzdržan
Prijedlog Programa javnih potreba u kulturi za 2017. godinu
Prijedlog je usvojen jednoglasno
Prijedlog Programa javnih potreba u sportu za 2017. godinu
Prijedlog je usvojen jednoglasno
Prijedlog Socijalnog programa za 2017. godinu
Prijedlog je usvojen jednoglasno
Prijedlog Programa poticanja razvoja obrtništva, malog i srednjeg poduzetništva i  seoskog turizma za 2017. godinu
Prijedlog je usvojen jednoglasno
Prijedlog Programa potpora poljoprivredi na području Općine Žakanje u 2017. godini
Prijedlog je usvojen jednoglasno uz napomenu da u članku 4. stavku 7. visina potpore umjesto 500 kuna  iznosi 1.000,00 kuna) 

AD(18.) 
	Načelnik se osvrnuo na točku 18. dnevnog reda. 
	Načelnik predlaže osnivanje radne skupine jer program tako nalaže.
	Predlažu se, Anita Srbelj Dehlić, Ivan Sopčić, Katarina Bukovac, Vesna Hajsan Dolinar, Mirjana Bregar, Zdravko Jurinčić, Denis Mihelić, Stjepan Plesac, krunoslav Ferko, Antun Radman, Dino Pečaver, kao članovi skupine. 
	Pitanja i dodatnih prijedloga članova od strane vijećnika i ostalih nazočnih nije bilo. 
	Predsjednica stoga daje na usvajanje 
Odluku o imenovanju Radne skupine za izradu Strateškog razvojnog programa Općine Žakanje
	Odluka s pripadajućim kandidatima za članove usvojena je jednoglasno

AD(19.) 
	Načelnik se ukratko osvrnuo na točku 19. dnevnog reda 
	Pitanja i rasprave nije bilo.
	Predsjednica daje na usvajanje
Odluku o suglasnosti za provedbu ulaganja u građenje nerazvrstanih cesta na području općine Žakanje.
Odluka se prihvaća jednoglasno
AD(20.) 
	Načelnik se ukratko osvrnuo na točku 20. dnevnog reda.
Pitanja i rasprave nije bilo.
Predsjednica daje na usvajanje
Odluku o suglasnosti za provedbu ulaganja na području općine Žakanje: izgradnja etno kuće
za potrebe Turističko informativnog centra
	Odluka je usvojena jednoglasno. 

AD(21.) 
Pročelnik je objasnio točku 21. dnevnog reda.
	Pitanja i rasprave nije bilo
	Predsjednica daje na usvajanje
Odluka o ukidanju statusa javnog dobra dio K.Č. br. 2816, K.O. Žakanje, naselje Breznik i prodaja iste
	Odluka se usvaja jednoglasno. 

	Time su iscrpljene sve točke dnevnog reda predviđene za ovu sjednicu.

	Prije zatvaranja sjednice, predsjednica je zahvalila vijećnicima na uspješnom radu u 2016. godini. 
	Načelnik je također zahvalio vijećnicima na uspješnom radu i poželio sretne blagdane.
	Time je predsjednica i zatvorila 24. sjednicu Općinskog vijeća.


	Sjednica je završila u 19:30 sati. 


Cjelokupan audio zapis sjednice nalazi se u privitku ovog zapisnika

ZAPISNIČAR						PREDSJEDNICA
							Općinskog vijeća


Ivan Sopčić					dr. sc. Vesna Hajsan Dolinar
